คบกับแฟนมา3ปี ช่วงแรกๆไม่เป็น มาเป็นช่วงหลังค่ะ แฟนขัดใจหรือกวนตีน จะรู้โมโหแล้วทุบเขาหรือต่อยเขา ถ้าเขาไม่ง้อจะทำตัวเอง คือก่อนหน้านี้เคยมีปัญหากับครอบครัวแฟนค่ะ หลายๆอย่างกดดันทั้งโดนด่า ทั้งแม่แฟนให้แฟนมาทำร้ายร่างกายแต่แฟนไม่ทำ พอครบได้1ปีเราก็ออกมาเช่าบ้านอยู่เองเพราะมีลูก เวลาโมโหเราจะโทษเขาทุกอย่าง แฟนเราก็อารมณ์ร้อนค่ะ ไม่เคยยอมเราเราเสี่ยงเป็นอะไรค่ะ ตอนท้องเคยเป็นซึมเศร้าค่ะ พบจิตแพทย์จนหายแล้ว พอคลอดได้ปีกว่าถึงมาอารมณ์แบบนี้ค่ะ แต่รุนแรงถึงขั้นคิดจะฆ่าตัวตาย พอเห็นหน้าลูกหรือลูกมากอด เราจะหายแล้วกลับมาอารมณ์ดีค่ะ เราควรทำยังไงค่ะ เราเป็นอะไร
สวัสดีค่ะอาการมีอารมณ์และพฤติกรรมรุนแรง ดังกล่าวมานั้น อาจจะถูกกระตุ้นด้วยเหตุปัจจัยสิ่งแวดล้อมเช่นเรื่องต่างๆที่เกิดขึ้นในชีวิต ความเครียด ความกังวลกับเหตุการณ์ต่างๆ ซึ่งถ้าเกิดขึ้นแค่ชั่วคราวหายได้เอง อาจจะไม่ได้มีอันตรายหรือจัดเป็นโรคทางจิตแต่หากมีอาการเป็นมาก มีพฤติกรรมทำร้ายตนเองหรือผู้อื่น ร่วมกับมีอารมณ์ที่เปลี่ยนแปลงไปมาก ทำสิ่งที่ควรจะทำได้ตามปกติไม่ได้ หดหู่ การกินการนอนเปลี่ยนไป อาจเข้าข่ายกลุ่มภาวะซึมเศร้า โรคซึมเศร้า หรือการเปลี่ยนแปลงทางจิตที่รุนแรงได้ ควรไปพบแพทย์เพื่อตรวจประเมินเพิ่มเติม